SZIE GTK TDK 2011.

**ADATTÁRHÁZ-ALAPÚ VEZETŐI INFORMÁCIÓS RENDSZER
A SZENT ISTVÁN EGYETEM PROGRAM-AKKREDITÁCIÓJA KAPCSÁN
KÜLÖNÖS TEKINTETEL AZ INFORMATIKUS ÉS SZAKIGAZGATÁSI AGRÁRMÉRNÖK BSC SZAKRA**

Data warehouse based management information system in accordance with the program accreditation of Szent István University, with special attention to the Agricultural Information Technology and Policy Administration Engineering BSc

Készítette: **Sápi András*,*** GTK, Vezetés és szervezés, MSc, II. évfolyam

# Témavezető: **Dr. Pitlik László**, egyetemi docens, TKI,

„Kiváló…”, „Jelentős…”, „Több…”, „Korszerű…”,

„Csökkenő…”, „Előnyös…”

Bizonyára a fenti jelzők ismerősek lehetnek azok számára, akik találkoztak életük során valamely formában is az akkreditációs önértékeléssel, ill. a SWOT analízissel, mely a stratégiai tervezés, illetve a diagnosztizálás egyik eszköze. A SWOT elemzés eddig ismert változata nem igényel különösebb fajta virtuozitást, kizárólag az várható el, hogy egy minimális szintű területi ismerettel rendelkezzen az elemző. És amennyiben ez az ismeret rendelkezésre áll, akkor szabadon, SZUBJEKTÍV módon gyárthatók az ALÁTÁMASZTÁS, BIZONYÍTÁS NÉLKÜLI értékítéletek.

A dolgozat célja a SWOT módszertani megújítása, oly módon, hogy minden egyes jelző, határozószó, ige, objektív, matematikai-statisztikai módszerekkel háttérben alátámasztásra kerüljön, mely módszereknek az alapelve, a tényezők egymással történő összevetése, amely tényezők származhatnak közhasznú, illetve terület-specifikus adatvagyonokból. Az eljárás új alapokra történő helyezésén túl egy vállalkozási core business megteremtése is cél a SWOT innovatív eljárásával.

Az innovatív eljárás mentén az alábbi kérdések is megválaszolhatók:

* Hol lehet további költséget megtakarítani, többlet sikereket elérni? („a másik kevesebb erőforrást használt fel, mint én, mégis nagyobb eredményt ért el – hogyan?” elvet követve)?
* Hol kell leépítést, vagy felvételt kezdeményezni? stb.

Operatív akciók ajánlása tényadatokból kiinduló és alátámasztott elemzések felhasználásával.